
Kókai Anita verses üdvözletet küldött a nyaralásból. 
Így hangzik: 
Balatonon nyaraltunk, 
A vízben jót úszkáltunk, 
Mindig szép volt az idő, 
Gondoltunk rád, Dörmögő! 


Köszönöm Anitának a verset, és köszönöm a figyel- 
met mindenkinek, aki képeslapot, levelet írt, vagy rajz- 
ban osztotta meg velünk a vakáció örömeit! Ezen a 
nyáron sokan bizonyították, hogy még rossz időben is 
lehet derűs a kedvük. A decsi óvodásoknak például ten- 
geri kalandban volt részük az óvoda udvarán. 

Azt mondjátok, nem lehet tenger az udvaron? Fi- 
gyeljetek csak! Ezt írják: 


vEgy verőfényes, nyári délelőtt az udvarra mentünk 
játszani. Valami új játékra kerekedett kedvünk. Ültünk 
a padon, és törtük a fejünket . . . Egyikünknek az jutott 
eszébe, hogy építsünk hajót és szálljunk tengerre! 
Mindjárt hozzá is kezdtünk a hajó építéséhez, és hama- 
rosan elkészült színes kockahajónk. Seprűnyél lett a 
hajóárbóc, lepedő a vitorla. Friss szél támadt, és mi 
útra keltünk. . . 


es 1 

Alig távolodtunk el a parttól, óriási viharba kevered- 
tünk. Szél tépte a vitorlát, hánykolódott a hajónk, de 
szerencsésen átvészeltük a vihart. Az elcsendesült víz- 
ben egyszercsak felfigyeltünk egy bálnára. Körözött a 
hajónk körül, mintha kérni akart volna valamit. Aztán 
elindult előre, és mi követtük. Nem tévedtünk, a segít- 
ségünket várta; fogságba esett kicsinyét kellett kisza- 
badítanunk. Kötélhágcsón leereszkedtünk a vízbe, és 
megmentettük a kisbálnát. 


Júniusi számunk rejtvényeinek helyes meg- 
fejtése: 

A gólyának nem jutott vacsora. A legtöb- 
ben békát rajzoltatok, de volt, aki halat adott 
a gólyának vacsorára. Mindkét megoldás jó. 

A kanna szó az Anna nevet rejti magában. 


Szerencsés nyerteseink : 

Bácsi Boglárka, Bánó Katalin, Gergely Gyula 
és Éva, Horváth Judit, Nyerges Hédi, Paveszka 
Dóra, Révész Róbert, Sass László, Szabó Sebes- 
tyén és Gabi, Tornó Zsuzsa, Zárda Péter, Buda- 
pest — Balogh Sándor, Hatvan — Dörnyei Zsó- 


fia, Sajószentpéter — Ecsődi Richárd, Boglár- 
lelle — Fekete Hajnalka, Veszprém — Fekete 
Tomi, Petőfibánya — Komáromi Mónika, Há- 
romhuta — Korsós Margit, Bag — Kovács Bri- 
gitta, Balatonfüred — Kovács Elvira, Heves — 
Matolcsi Péter, Székesfehérvár — Móró Emese, 
Debrecen — Nagy Tünde, Balmazújváros — 
Szabó Anita, Tápiószele — Szalay Dalma, Sop- 
ron — Sziliczi János, Somogyszentpál — 
Trampler Beáta, Csákberény — Túri Szilvia, 
Medgyesegyháza — Ujhelyi Adrienn, Tiszavas- 
vári — Zagyva Enikő, Berettyóújfalu. 


AUGUSZTUS ) 


Kosárszám terem a kertekben az őszibarack, 
a szőlő; hegyekben áll a dinnyeföldek szélén és a 
piacon a dinnye. Gondolkoztál már azon, hol 
terem a kenyér? 

Szántóföldön lengedez a búzakalász : érett búza- 
szemeket ringat. A learatott búzát lisztté őr- 


dultunk. Kikötöttünk és nekiláttunk a hajóbontásnak, 


ment ezé ti a alék ka KIEtállgseát 8 lik; abból süt ropogós kenyeret a pék. Ilyenkor 

csodás kockahajónkkal." úi aA 
j kenyér ünnep 
a Va 
! 

KANIZSA JÓZSEF: 


ree 


j Köszönjük aszép rajzokat! Képzeletben mi is veletek $e ], ha ], búzaszár 1 
ringatóztunk! Szeretettel ölel mindnyájatokat: 
Dörmögő Dömötör Sej, haj, búzaszár, 


búzaszár, 
milyen leányt 
ringattál, 
ringattál? 1 
MEGSÚGOM, hogy a Aranyszeme, 
következő szám mint a Nap 
mellékletén két A 8 
öltöztető baba lesz, . haja, mint a ú 
egy fiú és egy lány. sugarak. 


Különféle ruhákat 
és játékokat 
készíthettek 

nekik. 


Sej, haj, búzaszár, t 
búzaszár, 

engem is ott 
ringassál, 
ringassál! 


MADÁR ESZTER rajzai 


OSVÁT ERZSÉBET: 


Nhétügyes tapsífüles 


Gyalogösvény, 
patakpart. 
A hét nyuszi A ag 
Figyelik fák, 
? 
hova tart? füveltőkkő 
Versenyre kel tengelicék, 
mind a hét. barna őzek. 
Bajnoki cím Bámulja hat 
lesz a tét. vörösbegy, 
Megkapja nkbKa 
a legjobb futó, By 
legfürgébben Lesik, melyik 
futni tudó. lesz a bajnok, 
: lyik kapja 
A kis nyulak elk J 
ő bet 2 épek! a sok tapsot. 
Szürkék, tarkák, Futóverseny 
hófehérek. a javából! 
Gyors a lába A cél sincs már 
mind a hétnek. messze, távol. 


zsákmányra les. — 


E; 


Ekkőf Vökkö ú 


fel egy ember, £ t ai 
mint a sas, A sek 
oly éles szemmel. ". 5 
Vállán puska, 977 -. 

No, hét nyuszi, 
hű, most mi lesz?! 


Felneszelnek 
ám a nyulak. 
Hol lelhetnek 
egérutat? 

És egy röpke 
pillanat — 
hét nyúl, 
hétfelé szalad. 


Így maradt a 
vadász hoppon — 
és egyszerre 

száz fán, bokron 


felzengett a 
madárének, 
madárének, 
örömének. 


Megszólalt a 
" — róka, farkas, 
mackó, mókus, 
őz, a szarvas: 


— Lám, lám, a hét 
tapsifüles 

milyen fürge, 
milyen ügyes! 

. Megérdemli 

mind a tapsot. 
Éljen a hét 
futóbajnok! 


SÓTI KLÁRA rajza 

WIERA BADALSKAS VA Tt vtégenyű a kiscsirkék? 


— Ágikám, locsold meg kérlek a virágokat! — mondja kislá- 
nyának a Mama. 

Ági kiszalad az udvarra, de mintha nem is hallaná a Mamát. 

A ház előtt egy kecske ugrál. 

— Én magasabbra tudok ám ugrani! — dicsekszik Ági, és na- 
gyokat ugrik. A kecske bólogat, lengedezik a szakálla. 

Eppen arra sétál csibéivel tyúkanyó. Ko-ko-ko! — hívogatja 
őket, ha túl messzire kalandoznak. Ilyenkor a csibék hanyatt- 
homlok szaladnak vissza az anyjukhoz. Némelyik majd felbukik 
a nagy igyekezetben. 

— Kis csöppségek vagytok! Még semmit sem tudtok! — nevet 
rajtuk Ági. 

— Valamit mégis jobban tudnak nálad! — mekegi a kecske. 

— Ugyan micsodát? 

— Odafigyelni arra, amit az anyjuk mond! 

Ági ránéz a csirkékre, és szalad a házba. 

— Mama, meglocsolom a kertet! — kiáltja messziről. 

A kecske elégedetten néz utána. — Milyen remekül fut! — 
gondolja. — Talán még nálam is gyorsabban! 


Fordította: DABI ISTVÁN 


EBET Írta és rajzolta : rel 
8 Tökmag cirkuszban volt. 


Kata, a testvere beteg lett , igy hat 
otthon maradt. 


fő Kzettmartsttáltti — Milyen volt a cirkusz? Mesélj el min- 
AGNES 78. HOSE izgatottan Kata, amikor TIökmag hazaérkezett. 
Tökmag arra gondolt, gi 5 
Ot golyoval kezdett 


labdázni egyszerre, 


egyszerübb; ha eljátssza 
Katanak; amit latott. 


Nem nehez az egesz . 


de a golyok sorra 


— Ime, a zsonglór Ige 


jelentette be. 


e] lepotyogtak a 
e földre... 


KA sélllhans az oroszlánszelidítő ! — 

hw mondta Tökmag ; de hiaba... 

A cica nem akart oroszlánt 
jatszani . 

Inkább leült, és mosakodni 

kezdett. 


S lme, a kötéltáneos! — 
mondta Tökmagi es addig 
billegett a szönyeg szelen; 
amig el nem 


] esett. 
Kata egyre 


szomorúbb lett. — Olyan unalmas 
cirkusz! Ne is jatszd tovább l 
— Várj — mondta Tökmag —, most jön a bakoc! 


ez a Tökmag- 


. Nevetett, tapsolt. 
Í JTökmag etek. hajolt meg. Arra 
gondolt, milyen nehez 
lehet igazi cirkuszban 


jatszani . 


Nézni sokkal egyszerű bb. 


HORGAS BÉLA: 


/ 

Sétikáló, az ernyős és kulcsos tündér (vagy 
boszorkány), akinek egyik füle sós, a másik pap- 
rikás, természetesen sétikálni szeretett a leg- 
jobban a világon, és akár hó hullott, akár nap 
sütött, erre mindig volt ideje. Nyáron persze 
többet sétált, de ez igazán érthető, mert bár- 
milyen pompás is a ropogó hóban lépdelni, 
azért a zöld fűben még annál is jobb — me- 
zítláb pedig a legeslegjobb. 

Történt egyszer nyáron, a toronymagas há- 
zakon is túl, fás és füves domboldalon, hogy 
Sétikáló mezítlábas lábait rakosgatta a magas 
fűben. Sütött a nap, gyengéden fújdogált a szél 
és Sétikáló azon tűnődött éppen, hogy a fűszá- 
lak csiklandozzák finomabban a talpát, vagy 
a szél szálai a nyakát, mikor különös dörmö- 
gés ütötte meg a fülét. A mi kis tündérünk 
(vagy boszorkányunk) megállt és jó nagyra ke- 
rekítette a fülét, hogy megértse a hangokat, ha 
ugyan van bennük érteni való. Volt. Nem sok, 
az igaz, de a jó nagyra kikerekített fülben ez 
a kevéssis megmaradt és ilyenformán hangzott: 


— Hej azt a, hű azt a. . . Hőköm adta, szedte- " 


L 1. 

vette teremtette... Na, most aztán... Hej, 
. mégegyszer... Engeded el! Te! Adod vissza! 
. Tel... Jaj, te rusnya. . . 

Sétikáló kíváncsian pillantgatott körbe-kör- 
be, de nem látott senkit. Márpedig, gondolta, 
van itt valaki, méghozzá nem is egy, hanem 
kettő, és az egyik azt mondja a másiknak, hogy 
, rusnya". Mi az, hogy rusnya? 

Sétikáló fejében villámgyorsan száguldottak 
a gondolatok, de még most sem látta sem a 
. beszélőt, sem a másikat, ezért aztán jó hango- 
san megszólalt : 

— Van itt valaki?! 

A válasz nem késett sokáig: 

— Nem látsz a szemedtől? . . . Még hogy va- 
laki... Zöldömböldöm áll előtted, te! 

Sétikáló úgy érezte, mintha a fű és a szél 
. mellett most ez a hang is csiklandozná, jóizű- 
en felnevetett, de már meg is pillantotta a 
kicsi dörmögőt. A fű közt egy szakállas manót 
átott birkózni. 

— Zöldömböldöm? — kiáltott  Sétikáló. 
— O, milyen szép neved van manóapó... De 
. kivel birkózol ott? Rusnyával? 


-. 


— Nem tudom, ki az a Rusnya — hangzott 
a mérges válasz —, de ami a birkózást illeti. . . 

— Nos? — kérdezte Sétikáló, és előre ha- 
jolt, hogy a nála háromszor kisebb manót job- 
ban lássa, sőt, az arcát is lássa, de Zöldömböl- 
döm mélyen lehajtotta a fejét. 


— Nos, nos, mi az, hogy nos... Nem lá- 
tod, hogy milyen bajban vagyok? Segíts már, 
akárki vagy. . . 

— Én Sétikáló vagyok, a tündér! — mond- 
ta a mi tündérünk (vagy boszorkányunk). 
— De nem látom, hogy kivel akaszkodtál ösz- 
sze?! 

— Kivel, kivel... Ej, te tündér! Hát a sza- 
kállammal... Ráléptem és nem tudom kibo- 
gozni . . . 

Most nevetett csak nagyot Sétikáló, de egy 
perc alatt kiszabadította Zöldömböldöm ma- 
nót és a másik percben már meg is barátko- 
zott vele. Zöldömböldöm aztán hálából elma- 
gyarázta neki, hogy a , rusnya" azt jelenti, amit 
a lusta, de még annál is rosszabbat, mert a 
rusnya lusta ís, piszkos is. Sétikáló köszönte a 
tudományt és cserébe azt tanácsolta a kis ma- 
nónak, hogy járjon mezítláb, mert a fű csuda- 
finoman csiklandozza a talpat, arról nem is 
szólva, hogy ha rálép a szakállára, bebogozni 
akkor sem tudja, ha akarja. 

— De minek is akarnám? — kérdezte Zöl- 
dömböldöm, és ezer ráncba szaladt az arca, 
amin aztán újra nevetnie kellett Sétikálónak. 


Hiába, ez már ilyen nap volt: csiklandós, pe- 
gt "? 


TE t j 
Benn a bárány, künn a farkas . 


Ezt a játékot 15—20 gyerek is játsz- 
a hatja a szabadban. Egy bárányt meg egy 
és farkast választanak maguk közül a követ- 
f kező kiszámolóval : 


Egyedem, begyedem, tenger tánc, 
Szól a rigó rakottyán. 

Cérnára, cinegére, 

Hess ki, liba, a mezőre, hess! 


SZÁVAY EDIT rajza 


Kézfogással kört alakítanak, belül a bá- 
rány, kívül a farkas. A bárány úgy tesz, 
mintha legelne, a gyerekek beszélgetnek. 
vele: 

— Mit eszel bárányka? 
— Zöld füvet. 
— Adjál nekem is! 
— Innen nem! 
Erre a játékosok egyszerre kiáltják: 


— Benn a bárány, künn a farkas, 
fuss! A 


A farkas kergetni kezdi a bárányt, aki 
hol kiszalad a körből, hol visszabújik: ki 
akarja cselezni a farkast. A gyerekek se-. 
gítik a bárányt a menekülésben, feleme- 
lik előtte a kezüket, a farkast pedig aka- 
1 dályozzák. Ha mégis sikerült megfogni 
H1 .] a bárányt, új farkassal és új báránnyal foly- 
JE tatják a játékot. 

GAZDA KLÁRA gyűjtése, 
a romániai Küküllő megyéből 


Valami nem illik ebbe a képbe! Mi az? 
Rajzold le Dörmögőnek! 


Van olyan testvéred vagy ba- 
rátod, aki most készül első osz- 
tályba? Biztosan örülne, ha meg- 
lepnéd egy ilyen ceruzatartó- 
val. Vágd le egy műanyag fla- 
kon tetejét, és ragassz az így 
keletkezett hengerre ormányt, 
fület és szemet papírból! 


Tóth Barbara, 
2. osztályos tanuló munkája 


Keress a teknősbékák kö- 
zött két egyformát! Rajzold 
le a jelüket Dörmögőnek! 


Gombok, gombostűk, paten- 
tok, párizsi kapcsok, biztosí- 
tótűk. Csak az anyukák vagy 
nagymamák engedélyével sza- 
bad hozzájuk nyúlni. De az ő 
segítségükkel ilyen jó játék le- 
het belőlük! 


ENYEDI GYÖRGY: 


Mese a szalmaszálról 


Nagyot döccent a szekér, és egy kicsi szalmaszál, jaj! 
leesett róla. 

— Brü-hühü! — pityeredett el tüstént, ahogy a kocsi- 
útra pottyant —, most aztán mi lesz velem? 

Meghallotta a pityergését egy szürke kis egér, aki ép- 
pen akkor szaladt keresztül az úton. 

— Mért sírsz, mért rísz, kis szalmaszál? — érdeklő- 
dött barátságosan. 


— Jaj, nagy az én bánatom! — hüppögött a szalma- 
szál —, lepottyantam a szekérről, és most itt hányódom 
a kocsiút közepén. 

— Ne szomorkodj, kis szalmaszál! — vigasztalta az 


egér. — Hazaviszlek, és otthon majd eljátszogat veled a 
kisfiam. 

Azzal már a szájába is kapta a szalmaszálat, és iszkiri! 
Épp be akart surranni egy kapu alatt, mikor megpillan- 
totta a kandúrt, Összerezzent a kisegér, ijedtében még 
a szalmaszálat is elejtette, és úgy eltűnt, mintha ott sem 
lett volna. 

A szalmaszál meg ott maradt a kapu előtt. 

— Brü-hühüüü! — törött el megint a mécses. Javában 
potyogtak a könnyei, amikor egy kis fecske repült arra, 
és meghallotta a sírását. 

— Mért pityeregsz, kis szalmaszál? — ereszkedett le 
melléje. — Mért itatod az egereket? 

— Hogyne sírnék, hogyne rínék — szipogta a szalma- 
szál. — Lepottyantam a szekérről, és a testvérkéim az- 
óta, ki tudja, merre járnak már. Nem kellek én senkinek! 
Itt fogok elpusztulni ez előtt a kapu előtt! 

— Ugyan már, hogy mondhatsz ilyet! — esett meg 
rajta a kis fecske szíve. — Gyere velem a fészkembe! — 
kapta gyorsan a csőrébe, és huss! repültek is egyenesen 
az eresz alá. Meg is érkeztek szerencsésen. A fecske épp 
a fészek széléhez támasztotta a szalmaszálat, amikor fel- 
támadt a szél, és megint a kocsiútra sodorta szegénykét. 

— Jaj nekem, jaj! — fakadt sírva újból a szalmaszál. — 
Hát mégiscsak az út közepén kell elpusztulnom! 

Már jó tíz perce sírdogált, amikor arra szaladt Peti, és 
megakadt rajta a szeme. 

— De szép, egyenes szalmaszál! — lelkendezett Peti 
gyerek, és felkapta. — Micsoda szappanbuborékokat fo- 
gok én ezzel fújni! 

Azzal nekiiramodott, és meg sem állt hazáig. Otthon 
aztán nem nyugodott addig, amíg nem kapott az édes- 
anyjától egy icipici szappandarabkát, és nekiállt szappa- 
nos vizet keverni. 

A szalmaszál pedig boldog volt, hogy ilyen derék kis 
gazdára talált, és amikor Peti belefújt, örömében akkora 
színes buborékot kerekített, hogy Sajó kutya szája is 
tátva maradt a csodálkozástól. 


j RÁKOSY ANIKÓ rajza 


ES ÉGIGÉRŐ TORONY 


egy 
kupolán helyezkednek el 


§ 

a fejünk felett. Ugy gondolták, 
ha egy nagyon magas tornyot 
építenek, ennek a tetejéről el- 
érhetik a csillagokat. 

Hétemeletesre tervezték ezt 
a hatalmas építményt, a hét 
legfényesebb égitest tisztele- 
tére. Mindegyiknek külön eme- 
letet szántak, minden emele- 
tet más-más színnel képzeltek 
el. 

Hozzá is kezdtek a torony 
építéséhez. Elsőnek a Vénusz 
bolygó szintje épült fel. Ezt 
fehérre festették. A másodi- 
kat, a Szaturnuszét feketére. 
Az óriás Jupiter bolygó a har- 
madik emeletet kapta. Ez bíbor- 
színű lett. A gyors mozgású 
Merkurnak a kék színű, negye- 
diket szánták. Az ötödik eme- 
let, a cinóberpiros lett a Mars 
bolygóé. 

A legjobban a Holdat és a 
Napot tisztelték. Ezért ezüst 
színű lett volna a hatodik eme- 


STUIBER ZSUZSA rajza 


let: a Holdé, és aranyszínű a 
hetedik: a Napé. 

A hagyomány szerint azon- 
ban a hatalmas torony építése 
nagyon hosszúra nyúlt és végül 
be sem fejeződött. Az építők 
olyan sokan voltak, és olyan 
sokféle, távoli vidékről érkez- 
tek, hogy végül már egymás 
nyelvét sem értették. Megér- 
tés, együttműködés híján pe- 
dig sohasem tudták felépíteni 
a tervezett óriást, amelyet úgy 
neveztek: Bábel tornya. 

Ma már tudjuk, hogy a csil- 
lagokat akkor sem érhették 
volna el azok a régi emberek, 
ha felépül a híres torony. Sőt, 
ma sem érhetjük el őket, még 
akkor sem, ha a világ összes 
gyárkéményét,  templomtor- 
nyát, toronyházát és minden 
más épületét egymás tetejére 
állíthatnánk! 

Hogy mégis olyan közel érez- 
zük magunkhoz a csillagokat, 
és innen egyforma távolságra 
látjuk őket, annak az az oka, 
hogy mindegyik egyformán pa- 
rányi pontnak látszik. Ha vala- 
melyik a fényesebbek közül 
mégis nagyobbnak tűnik a töb- 
binél, az csak látszat. Ha a vi- 
lág legnagyobb távcsövével fi- 


gyeljük a csillagokat, akkor is 
csakapró pontokatlátunk. Pedig 
ma már tudjuk, hogy a csillagok 
is Napok, azazhihetetlenülnagy, 
égő tűzgolyók. Mégis, azért lát- 
szanak parányinak, mert min- 
den képzeletünket meghaladó 
messzeségben vannak tőlünk. 

A legközelebbi csillag a Nap. 
Sárgás, vakító gömbje minden- 
nap megvilágítja a Földet. A rá- 
következő, második közeli csil- 
lag azonban már olyan messze 
van, hogy az onnan felénk tar- 
tó fény, több, mint négy évig 
száguld a világűrben, amíg ide- 
ér hozzánk. Ennyi idő alatt 
négyszer van születésnapod. 
Pedig a fény a leggyorsabb a 
a világon. Egyetlen pillanat 
alatt hétszer megkerülné a 
Földet, ha fordulni tudna. De 
nem tud. 

Szép számmal vannak olyan 
csillagok, amelyekről a fény 
hamarabb elindult, mint ahogy 
megszülettünk, és mégis csupán 
most ért ide. Az is lehet, hogy 
látunk egy szép csillagot és a 
valóságban már régen nem vilá- 
gít. Csak a fénye jön még soká- 
ig. Nincs olyan távoli csillag, 
amelynél egy még távolabbit ne 
találhatnánk! 


STUIBER ZSUZSA rojza 


RADE OBRENOVIC: 


Mióta hazaérkeztünk 
az útról 


Messze földön jártunk, 
túl száz hegyen, 
túl száz folyón, 
messze-messze. 


Láttunk húsz várost, 
kétszer annyi falut, 

és néhány tavat, tengert, 
óceánt. 


Mióta hazaérkeztünk, 
apánk azt suttogja: 
,:, Most gazdagabbak vagyunk". 


Csak én nem értem, 
hogyhogy gazdagabbak, amikor 
egy vasunk se maradt. 


Fordította: SZŰCS IMRE 


LUKÁCS OTTÓ: 
A játék 


Gurul a labda 
Gurul a játék 
Gurul a Nap is 
Arany ajándék 
Gurul a kedvem 
Mennék szállnék 
Futássá válnék 
Lennék játék 


Lennék vendég 
Zöldülő tájon 
Lengő örömben 
Jössz-e pajtásom 
Szaladnék csapatban 
a Este várjon ! 
Paplanos álom " 
Szememre szálljon 


. MADÁR JÁNOS: 


játszótér 
Vár épül 

a bokrok mellett. 
Gyerekek elől 
menekül a labda. 
A hinta is 
gazdára lel, 
száll a magasba. 


9) 


tató 


ték résztvevői voltak, a budapesti állatkert legmagasabb állatát ke- 


resték. Rá is találtak a zsiráfra. Erről a különös állatról mesél most 
Szidnainé dr. Csete Ágnes, a budapesti állatkert munkatársa. 


A zsiráfbika (a papa) olyan 
magas, hogy ha az utcán sé- 
tálna, lelegelhetné az emeleti 
erkélyek zöld növényeit. Hazá- 
jában szívesen ropogtatja a fák 
lombjait (itt is megtenné, ha 
szabadon járhatna-kelhetne), hi- 
szen ez a nagy állat békés, 
növényevő. 

Találó a mondás, amely a 
hosszú nyakú embert a zsiráf- 
hoz hasonlítja, mert ennek az 
állatnak valóban szokatlanul 
hosszú nyaka van. A földről 
csak úgy tud enni, ha szétter- 
peszti elülső lábait; mert nem- 
csak a nyaka, de a lába is igen 
hosszú. Valóságos , nyakigláb"! 
Egy alacsonyabb felnőtt kényel- 
mesen elsétálhatna a zsiráf tör- 
zse alatt. 


A zsiráfmamának (a tehén- 
nek) mindig egy borja születik. 
A csaknem tehetetlen ,pici" 
újszülött magassága megköze- 
líti egy felnőtt emberét. 

Nem csoda, hogy ez a nya- 
kigláb állat kitűnő futó. Mene- 
külés közben olyan sebességet 
ér el, mint amilyennel az autók 
közlekednek a városban (55 — 
60 km óránként). 

Különleges termete miatt 
a zsiráf minden állatkertben 
látható, de szabadon csak igazi 
hazájában, Afrikában él. A Föld 
legmagasabb állatának tartják. 

Tíz jutalmat sorsolunk ki a 
gyerekek között, akik játék- 
szelvényükön a zsiráfot jelöl- 
ték meg. Nevüket októberi szá- 
munkban olvashatod. 


az . at; 


KOLTAI ÉVA rajza 


Új feladatunk a következő. Szüleid, nagyszüleid vagy idősebb testvéred segítségével keress a . 
lakóhelyed környékén vagy a házatokban olyan állatot, amely valamilyen tulajdonságával kiemelke- 
dik a többiek közül. A kutya például a leghűségesebb az emberhez. Rajzold le a kiválasztott álla- 
tot, és kérd meg szüleidet, írják rajzod alá, hogy milyen tulajdonságát tartod különlegesnek! Rajzo- 
dat küldd el Dörmögőnek! Álljon rajta a neved, a lakáscímed és az életkorod, mert ismét jutalma- 


kat sorsolunk! Várjuk rajzodat! 

F. GYÖRFFY ANNA rajzai 

A távoli Szibériában, ember nemjárta va- 
donban születtek meg a csíkosbundás szibé- 
riai tigriskölykök. Három testvért hozott a 
világra a hatalmas termetű anyatigris. A kidőlt 
fák, sűrű bokrok szövevénye meleg és bizton- 
ságos fészket nyújtott a családnak, hiszen a 
kölyköket nevelő anyatigris búvóhelyét min- 
den állat nagy ívben elkerüli. Tisztelik a szibé- 
riai tigris óriási erejét, hatalmas fogait. Pedig 
ezek a félelmetes fogak tudnak finoman, gyen- 
géden is fogni. Így tartják a kistigrisek puha 
bőrét is, amikor tigrismama a nyakuknál fog- 
va kirakja csemetéit a fészekből. Nyugodtan, 
egyenként emeli fel a kölyköket és lassú, óva- 
tos léptekkel halad előre. Ilyenkor a kistigri- 
sek úgy lógnak a mama rettenetes fogai között, 
mint egy-egy apró, teli krumpliszsák. Főként 
akkor kerül erre sor, amikor a kicsiket rendre, 
tisztaságra szoktatja. Hamar megtanulják, hogy 
távolabb végezzék el szükségüket. 

A kistigrisek gyorsan növekednek, hamarosan 
fontos dolgokat tanulnak. Elsősorban vadászni, 
mert az ügyetlen vadásznak felkopik az álla, még 
a vadban gazdag Szibériában is. Ezért a mama 
idejekorán kezdi a tanítgatást. Lecke: az erdő 
megismerése, a csendes lopakodás (hogyavad ne 
hallja meg a vadász közeledtét). Azt is tudni kell: 
mi ehető, mi nem; melyik állattól kell őrizkednie 
a tanulatlan, fiatal tigrisnek; melyik a vacsorának 
való. Ezek közül is melyiknek az elejtése kerül 
több, melyiké kevesebb fáradságba. Az okos ma- 
ma arra is megtanítja a kis csíkosokat, hogy ne- 
hezebb időkben beérhetik apró egerekkel, ki- 
VP madarakkal, más apró állatokkal is. 


GYÁRFÁS ENDRE: 


Dörmi és a gyerekek 

a tóparton fürdenek. 
Úszni, futni, a homokban 
kergetőzni : ez remek! 


Dörmögőnél ott van a 
fényképezőmasina. 
Lencsevégre kerül máris 
Berci, Marci, Borika. 


Marci így szól Apónak: 

— Nagyok vagyunk maholnap. 
Engedd meg, hogy csinálhassunk 
egy-egy fotót terólad! 


— Jól van, bocsom. Itt a gép. . . 
Álljak odább? Vagy idébb? 

Ne fordulj a nappal szembe! 
Éles legyen ám a kép! 


Marci után Borika 

mancsában a masina. 

— Hogyha a kép nem sikerül, 
a gépben van a hiba. 


Aztán Berci nézi már, 

hogy Apóka hova áll. 

— Mosolyt kérek! Egy pillanat: 
Most repül a kismadár! 


Eltelik egy röpke hét. . . 
Nézegetik Dörmiék: 
sikerültek-e a fotók? 
Jó-e valamennyi kép? 


Az egyiken, úgy rémlik, 
Dörmi lába — csak térdig. 
A másikon törzse látszik, 
egészen a fejéig. 


— A harmadik — szól Apó 
— nem is olyan rossz fotó. 
Igaz ugyan, hogy a képen 
csak a fejem látható. 


Berci kiált: — Nézzétek! 
Összeállnak a részek. 
Hárman együtt készítettünk 
Dörmögőről egy képet. 


SOMORJAI ÉVA rajzai 


Kedves Felnőttek! 


A leendő első osztályosok zöme 
már most gyönyörűséggel rakosgatja, 
dédelgeti vadonatúj könyveit, füze- 
teit, írószereit. Bennünket, szülőket 
pedig elsősorban az foglalkoztat, hogy 
a legalkalmasabb iskolaköpenyt, őszi 
cipőt, tornafelszerelést szerezzük be. 
És amikor nagy sóhajjal azt gondol- 
juk, hogy már eleget tettünk szülői 
kötelességeinknek, akkor feledke- 
zünk meg talán a legfontosabbról, 
arról, hogy lelkileg, hosszú távra is 
megalapozzuk a gyerekek viszonyát az 
iskolához. Hogy az a táska, amelyet 
most olyan boldogan, büszkén pró- 
bálgatnak, később se jelentsen majd 
nyomasztó terhet, nyűgöt, és hogy 
az iskola bizalmat előlegező, de ön- 
állóságot, fegyelmet 
igénylő kihívásaira egy játékos 
önbizalmával, érdeklődésével és ki- 
tartásával válaszolhassanak majd. 


felelősséget, 


Bárki tapasztalhatta, aki játszott 
már a gyerekeivel, hogy mennyivel 
készségesebben teljesítik a játékhely- 
zetben elhangzott szülői kívánságo- 
kat, mint ugyanezeket a , civil" szülő 


utasítására. A magunk gyermekkorá- 
ból is emlékezhetünk arra, hogy a 
felülről, tekintély alapján támasztott 
követelés hamarosan ellenszegülést 
vált ki. Ezzel szemben a játékban 
egyenrangúak lehetnek velünk a gye- 
rekek, és ha élvezetessé tesszük a 
játékot — márpedig a tanulás is lehet 
az —, önkéntes szövetségeseinkké 
lesznek; könnyebben győzik le az 
akadályokat. 

Ezen a felismerésen alapszik a jó 
pedagógus, a jó iskola tevékenysége 
— és bátran mondhatjuk, tekintélye 
is —, és ezen a ponton támogathatjuk 
mi, szülők az iskolát azzal, hogy nem 
a fogcsikorgató kötelességteljesítés, 


hanem az örömszerző munka színhe. 
lyének tekintjük. És hogy a gyerekek 
is annak tekinthessék, segítségül 
ajánljuk a szülők és gyerekek közös, 
folytatólagos iskolajátékát. 

A legkedveltebb baba vagy mackó 
lehet az iskolás, aki hátitáskát (egy- 


zszzszszááátt ill 


szerű dobozból készül, amelyre pán- 


tokat erősítünk), esetleg iskolakö- 
penyt is kap. Nagy kartondoboz az 
osztályterem. A rövidebbik oldalára 
belülről fekete papírt ragasztunk: ez 
a tábla. Tehetünk a dobozba asztalt, 
széket, rajzolhatunk a többi oldalára 
ablakokat virággal, ajtót, fogast, ké- 
peket. Foglaljon helyet a dobozban 
még a tanító néni és egy vagy több 


osztálytárs is. Most már eljátszhatjuk 
az első iskolai napot. A maci meg- 
ismerkedik osztálytársaival és a ta- 
nító nénivel; ő is megmondja a nevét. 
A tanító néni mesél a gyerekeknek és 
játszik velük. A maci kimehet a táblá- 
hoz és rajzolhat rá. Lehetnek köny- 
vei, füzetei, amelyek beférnek a tás- 
kájába. Lakása is lehet a macinak egy 
másik nagy dobozban, az otthon min- 
tájára. Itt játszódhatnak azok a jele- 
netek, amelyekből kiderül, hogyan 
is él az iskolás. Pl. hazajön az iskolá- 
ból, leveti a köpenyét, kezetmos, el- 
meséli a mamájának, hogy mi történt 
az iskolában. (Ha jó a játék, akárhány 
hónapig folytatódhat.) Elmondhatja 
a maci, hogy mit szólt a tanító néni 
a házi feladathoz; hogy kérdezett-e 
valamit tőle; hogy milyen új leckét 
adott. Elmesélheti a maci, hogy kivel 
kötött barátságot, és mivel kezdő- 
dött a barátság. Pl. azzal, hogy a ba- 
rátját majdnem becsapták útban ha- 
zafelé a boltban, mert nem tud szá- 
molni. A maci a segítségére sietett, 
mert ő tud! Megtanulta az iskolában. 

A játék akkor lesz igazán érdekes, 
ha a maci időnként csínyeket is elkö- 
vet, mint minden valódi gyerek. Ha 
nemcsak idejében ül a leckéjéhez, 
hanem utána az udvarra is lemehet 
játszani; ha időnként moziba, kirán- 
dulni, állatkertbe viszik; ha mesélnek 


neki a szülei, hiszen az olvasásban 
csak később leli igazán örömét. 

Persze nincs olyan ,okos" maci, 
amelyik kiküszöbölhetné a kisebb- 
nagyobb iskolai kudarcokat, csalódá- 
sokat, netán méltánytalanságokat. De 
segíthet a feltárásukban, és olyan ér- 
zelmeket alapozhat meg, amelyekben 
az iskola a vonzó feladatok, az izgal- 
mas erőpróbák, a szép élmények és 
változatos emberi kapcsolatok szín- 
tereként kap helyet, és ahová nem- 
csak kell, de érdemes is járni! És vé- 
gül adódhatnak vitás kérdések, ame- 
lyekben néha a macinak is lehet 
igaza... Ilyenkor megkönnyítheti 
nekünk, felnőtteknek a visszavonulás 
útját, és ez sem lebecsülendő... 

Az iskolakezdés témájához érde- 
mes elolvasni Janikovszky Éva: Már 
iskolás vagyok és B. Méhes Vera: Az 
óvónő és az óvodai játék c. könyvét. 
Mindkettő számos, kitűnő ötletet ad- 
hat a játék bővítéséhez, változatai- 
hoz. 

KUN MAGDA 


Dörmögő Dömötör, a Magyar Úttörők Szövetségének gyermeklapja. se 


EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 


e Piros alapszín : 3—4 éve- 


seknek; 


0 kék alapszín: 5—6 éve- 


seknek; 


O sárga alapszín: első osz- 


tályosoknak; 


O fehéralap: mindenkinek. 


A szerkesztőség 
belső munkatársai: 


Kun Magda olvasószerkesztő, 
Kovács Endre képszerkesztő, 
Madár Eszter levelező. 

Budapest XI., Orlay u, 4, Levélcím: Dörmögő Dömötör szerkesztősége, 
Budapest, Pf. 112, 1502 Telefon:668-457 Kiadóhivatal: Budapest VI., 


és Könyvkiadó V. Felelős kiadó: dr. Petrus György, Szerkesztőség: asz 
Révay u. 16. 1374 Telefon: 116-660. 


Megjelenik havonta. Főszerkesztő; Záhonyi Ede, Kiadja az Ifjúsági Lap- se 
loknál, a kézbesítőknél és a Postz Központi Hírlap Irodánál (KHI 1900 
Budapest V., József nádor tér 1.) közvetlenül vagy postautalványon 
valamint átutalással 2 KH-215-96162 pénzforgalmi jelzőszámára. Előfi 


zetési díj negyedévre 19,50, félévre 39, egész évre 78— Ft. 
84,0660 — Kossuth Nyomda, Budapest, Felelős vezető: Bede István 
A beküldött kéziratokat nem őrizzük meg, és nem küldjük vissza. 


vezérigazgató, 


Terjeszti a Magyar Posta. Előfizethető a hírlapkézbesítő postahívats- 

Warron hajja a tököt , 
MESE Ala dösiög, 
MEL ÉSZ 


Try esz Za CEE 
comes eaz hezot teri 


Három játékot találsz rajta. 


Ugrik a béka 


Vágd körül a békát a vastag 
fekete vonalon! Hajtogasd meg 
a szaggatott vonalak mentén 
rajzunk szerint! Nyomd le a 
béka fenekét a mutató ujjaddal! 
Most húzd rajta visszafelé az uj- 
jadat egészen addig, amíg lenem 
pattan a papírról! Meglátod, vi- 
dáman elugrik a békád! 

(Ha nem ugrik elég nagyot, 
ragaszd kemény papírra, és 
vágd körül!) Több békát is ké- 
szíthetsz. Lehetnek kisebbek, 
nagyobbak, különféle színűek; 
versenyezhetnek is! 


Nagymamc 
az óvodábi 
kísér 
Pannit 


— Látod, muta; 
az autóra 
rákanyarod 
hat a zebrára 
mert a zök 
lámpa nek 

is szaba 

utat mutat 
Ezért Jó 

nézz körül 
mielőtt a; 
úttestn 
lépnél, csal 
azutái 

indulj 


Vágdk 

a színe 
képeket é 
rakd helye 
sorrendb 
őket 

Rakd sorba! 


Vágd ki ezeket a négyzeteket! 
Válaszd külön a kék és külön a 
piros színek árnyalatait, majd 
rakd két sorba őket a legvilá- 
gosabbtól a legsötétebbig! Si- 
került? 


